open-index/open-wikipedia-markdown huggingface dataset:
আবদুল মমিন চৌধুরী

**আবদুল মমিন চৌধুরী** (২২ জানুয়ারি ১৯৪০ - ৯ ফেব্রুয়ারি ২০২৪) একজন বাংলাদেশী ইতিহাসবিদ এবং শিক্ষাবিদ। তিনি বাংলাদেশ জাতীয় বিশ্ববিদ্যালয় এবং প্রাইম এশিয়া বিশ্ববিদ্যালয়ের সাবেক উপাচার্য। তিনি বাংলাদেশ ইতিহাস সমিতি ও বাংলাদেশ এশিয়াটিক সোসাইটির সভাপতি হিসেবেও দায়িত্ব পালন করেন।

## প্রাথমিক জীবন এবং শিক্ষা
মমিন চৌধুরী ১৯৪০ সালে জন্মগ্রহণ করেন। তার পিতা আবদুল ওয়াদুদ চৌধুরী এবং মাতা শিরিন বেগম। তিনি ১৯৫৪ সালে ঢাকার আরমানিটোলা সরকারি উচ্চ বিদ্যালয় থেকে ম্যাট্রিক এবং ১৯৫৬ সালে ঢাকা কলেজ থেকে আইএ পাস করেন। তিনি ঢাকা বিশ্ববিদ্যালয়ের ইতিহাস বিভাগ থেকে ১৯৫৯ সালে বি.এ. (অনার্স) এবং ১৯৬০ সালে এম.এ. ডিগ্রি লাভ করেন। তিনি লন্ডন বিশ্ববিদ্যালয়ের স্কুল অব ওরিয়েন্টাল অ্যান্ড আফ্রিকান স্টাডিজ থেকে ১৯৬৫ সালে পিএইচ.ডি. ডিগ্রি অর্জনের পাশাপাশি ১৯৭৫-৭৬ সালে কমনওয়েলথ ফেলোশিপ নিয়ে পোস্ট-ডকটোরাল গবেষণাও সম্পন্ন করেন। ২০১৩-১৪ সালে অধ্যাপক চৌধুরী সিনিয়র ফুলব্রাইট ফেলো হিসেবে যুক্তরাষ্ট্রের ভ্যান্ডারবিল্ট বিশ্ববিদ্যালয়ের ইতিহাস বিভাগে ভিজিটিং স্কলার হিসেবে গবেষণা করেন।

## কর্মজীবন
আবদুল মমিন চৌধুরী ১৯৬০ সালে ঢাকা বিশ্ববিদ্যালয়ের ইতিহাস বিভাগে টিচিং ফেলো হিসেবে যোগদান করেন ও পরবর্তী বছর প্রভাষক পদে উন্নীত হন। একই বিভাগে তিনি ১৯৬৫ সালে সহকারী অধ্যাপক, ১৯৭০ সালে সহযোগী অধ্যাপক এবং ১৯৭৮ সালে অধ্যাপক হিসেবে পদোন্নতি পান। ২০০৫ সালে তিনি ইতিহাস বিভাগ থেকে অবসর লাভ করেন। অবসর গ্রহণের পর তিনি একই বিভাগে ২০০৬-২০১১ সাল পর্যন্ত সংখ্যাতিরিক্ত অধ্যাপক ও ২০১১-২০১৩ সাল পর্যন্ত অনারারি অধ্যাপক হিসেবে নিযুক্ত ছিলেন। দীর্ঘ কর্মজীবনে অধ্যাপনার পাশাপাশি তিনি ঢাকা বিশ্ববিদ্যালয়ের গ্রন্থাগারিক, কলা অনুষদের ডিন, সিন্ডিকেট ও সিনেট সদস্য-সহ বিভিন্ন গুরুত্বপূর্ণ পদে দায়িত্ব পালন করেন।

তিনি স্বনামধন্য বিভিন্ন পেশাজীবী সংগঠন ও প্রতিষ্ঠানের সাথে যুক্ত ছিলেন। তিনি বাংলাদেশ ইতিহাস সমিতির সাধারণ সম্পাদক এবং সভাপতি হিসেবে দায়িত্ব পালন করেছেন। ২০০১-২০০৪ সাল পর্যন্ত তিনি বাংলাদেশ এশিয়াটিক সোসাইটির সভাপতি ছিলেন। ২০১৪ সালে তিনি এশিয়াটিক সোসাইটির ফেলো মনোনীত হন।

চৌধুরী ২০০১-২০০৩ সাল পর্যন্ত বাংলাদেশ জাতীয় বিশ্ববিদ্যালয় এবং ২০০৩-২০০৫ পর্যন্ত প্রাইম এশিয়া বিশ্ববিদ্যালয়ের উপাচার্যের দায়িত্ব পালন করেন।

## গবেষণাকর্ম
আবদুল মমিন চৌধুরী উল্লেখযোগ্য সংখ্যক গবেষণামূলক গ্রন্থের রচয়িতা। জাতীয় ও আন্তর্জাতিক জার্নালে তার ৪০টিরও অধিক গবেষণা নিবন্ধ প্রকাশিত হয়েছে। তার বহুল প্রশংসিত বইগুলির মধ্যে অন্যতম, ইংরেজি ভাষায় প্রকাশিত *ডাইনেস্টিক হিস্ট্রি অব বেঙ্গল (৭০৫-১২০০ খ্রিষ্টাব্দ)*, এশিয়াটিক সোসাইটি অব পাকিস্তান, ঢাকা, ১৯৬৭।

## মৃত্যু
আবদুল মমিন চৌধুরী ২০২৪ সালের ৯ ফেব্রুয়ারি ঢাকায় মৃত্যুবরণ করেন।

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:বাঙালি লেখক
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশী ইতিহাসবিদ
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাতীয় বিশ্ববিদ্যালয়, বাংলাদেশের উপাচার্য
বিষয়শ্রেণী:বাংলাদেশ এশিয়াটিক সোসাইটির সভাপতি
বিষয়শ্রেণী:ভ্যান্ডারবিল্ট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী ইতিহাসবিদ
নোমান গ্রুপ

**নোমান গ্রুপ** বস্ত্র ও পোশাক খাতের একটি বৃহত্তম বাংলাদেশী ব্যবসায়িক গোষ্ঠী। এর কোম্পানিগুলো সারা বিশ্বে বছরে প্রায় ১ বিলিয়ন ডলার মূল্যের টেক্সটাইল ও পোশাক জাতীয় পণ্য রপ্তানি করে এবং প্রায় ৭০,০০০ লোক এই সংস্থাটিতে কাজ করে।

**নোমান গ্রুপ** এর ক্রেতাগুলোর মধ্যে IKEA, Target Corporation, Ernsting’s family GmbH & Co. KG, JC Penney, GAP Inc., Tesco, Li & Fung, Otto Group, American Eagle Outfitters, Carrefour, The Walt Disney Company, Nike, Zara, Mango, Uniqlo, Walmart, Kmart, PVH, Nitori, Esprit Holdings, and HEMA ইত্যাদি উল্লেখ্যযোগ্য।

## ইতিহাস
এটি ১৯৬৮ সালে প্রতিষ্ঠিত হয়। এটি ছিল বাংলাদেশের বৃহত্তম সমন্বিত টেক্সটাইল গ্রুপ। ২০১১ সালে নোমান গ্রুপ ছয়টি টেক্সটাইল কারখানা চালু করেছিল; এই সময়ে কোম্পানিটি ১৯টি কারখানা পরিচালনা করে যেখানে প্রায় ৪০,০০০ লোক কাজ করে। ২০১২ সালে নোমান গ্ৰুপ একটি তোয়ালে কারখানা চালু করে। ২০১৫ সালের মধ্যে কোম্পানিটি ২৮টি কারখানা পরিচালনা এবং আরও পাঁচটি নতুন কারখানার উন্নয়ন কাজ শুরু করে।

## পণ্য
নোম্যান গ্রুপ সুতা, কাপড়, হোম টেক্সটাইল, বিছানার কভার, পর্দা, লেপ কভার, ডেনিম এবং তোয়ালে উৎপাদন করে।

শীর্ষস্থানীয় পোশাক রফতানিকারী নোমান গ্রুপের সহ-প্রতিষ্ঠান জাবের ও জুবায়ের (জেডএন্ডজেড) ফ্যাব্রিক্স লিমিটেড এর মতে, আদর্শ মান আইএসও ১৮১৮৪ এর অধীনে পণ্যগুলো পরীক্ষা, বৈধ এবং এর উৎপাদন নিয়ন্ত্রক করা হয়।

## গ্রাহক
আইকেইএ, টার্গেট, জিএপি, জেসি পেনি, টেস্কো, লি অ্যান্ড ফাং, আমেরিকান এগল, ক্যারফুর, ডিজনি, নাইকি, জারা, ম্যাঙ্গো এবং ইউনিক্লো, ওয়ালমার্ট, টার্গেট, কে-মার্ট, পিভিএইচ, নিটারি, এসপ্রিট এবং এইচএমএ।

নোমান গ্রুপ ইউরোপীয় ইউনিয়ন, মার্কিন যুক্তরাষ্ট্র, জাপান এবং এশিয়ার দেশগুলিতে রপ্তানি করে।

## পুরস্কার
* ২০১২ সালে এইচএসবিসি এক্সপোর্ট এক্সেলেন্স পুরস্কার
* জাতীয় রপ্তানি ট্রফি

## তথ্যসূত্র

বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:ঢাকা ভিত্তিক প্রস্তুতকারক কোম্পানি
বিষয়শ্রেণী:১৯৯৭-এ বাংলাদেশে প্রতিষ্ঠিত
ক্যালসিয়াম আয়োডাইড

**ক্যালসিয়াম আয়োডাইড** একটি অজৈব যৌগ যার রাসায়নিক সংকেত CaI2। এটি ক্যালসিয়াম এবং আয়োডিনের একটি যৌগ।

## প্রস্তুতি
ক্যালসিয়াম কার্বনেট, ক্যালসিয়াম অক্সাইড বা ক্যালসিয়াম হাইড্রোক্সাইডের সাথে হাইড্রোআয়োডিক এসিড বিক্রিয়া করে ক্যালসিয়াম আয়োডাইড তৈরি করা হয়:

CaCO3 + 2 HI (aq) → CaI2 (aq) + H2O + CO2 ↑

## ধর্ম
ক্যালসিয়াম আয়োডাইড এমনিতে বর্ণহীন কঠিন পদার্থ। এটি জলগ্রাহী পদার্থ। অনার্দ্র অবস্থায় জলের থেকে প্রায় চার গুণ ভারী। এর ঘনত্ব ৩.৯৫৬ গ্রাম/সিসি। এই লবণটি জলে খুব দ্রবণীয়। এর ধর্মের সাথে ক্যালসিয়াম ক্লোরাইড লবণের ধর্মের যথেষ্ট মিল রয়েছে।

## বিক্রিয়া
১৮৯৮ সালে হেনরি মোয়াসঁ সর্বপ্রথম ক্যালসিয়াম আয়োডাইডকে বিশুদ্ধ সোডিয়াম ধাতু দিয়ে বিজারিত করে বিশুদ্ধ ক্যালসিয়াম ধাতু তৈরি করতে সক্ষম হন।

CaI2 + 2 Na → 2 NaI + Ca

ক্যালসিয়াম আয়োডাইড ধীরে ধীরে বাতাসের অক্সিজেন এবং কার্বন ডাই অক্সাইডের সাথে বিক্রিয়া করে। এক্ষেত্রে আয়োডিন মুক্ত হয় বলে অবিশুদ্ধ ক্যালসিয়াম আয়োডাইড হালকা হলুদ বর্ণের হয়:

2 CaI2 + 2 CO2 + O2 → 2 CaCO3 + 2 I2

## ব্যবহার
ক্যালসিয়াম আয়োডাইড ফটোগ্রাফিতে ব্যবহার করা হয়। বিড়ালের খাবারে আয়োডিনের ঘাটতি মেটাতে আয়োডিনের উৎস হিসাবে এই যৌগটির ব্যবহার দেখা যায়।

## তথ্যসূত্র

বিষয়শ্রেণী:অজৈব যৌগ
বিষয়শ্রেণী:ক্যালসিয়াম যৌগ
বিষয়শ্রেণী:আয়োডাইড
বিষয়শ্রেণী:ধাতব হ্যালাইড
এশিয়ার শহরের তালিকা

এটি **দেশ অনুযায়ী এশিয়ার শহরের একটি তালিকা**।

* আফগানিস্তানের শহরের তালিকা
* আর্মেনিয়ার শহরের তালিকা
* আজারবাইজানের শহরের তালিকা
* বাহরাইনের শহরের তালিকা
* বাংলাদেশের শহরের তালিকা
* ভুটানের শহরের তালিকা
* ব্রুনাই নগর ও শহরের তালিকা
* কম্বোডিয়ার শহরের তালিকা
* চীনের শহরের তালিকা
* সাইপ্রাসের শহরের তালিকা
* পূর্ব তিমুরের শহরের ও গ্রামের তালিকা
* জর্জিয়ার শহরের তালিকা (দেশ)
* হংকং শহরের তালিকা
* ভারতের শহরের তালিকা
* ইন্দোনেশিয়ার শহরের তালিকা
* ইরানের শহরের তালিকা
* ইরাকের শহরের তালিকা
* ইসরায়েলের শহরের তালিকা
* জাপানের শহরের তালিকা
* জর্ডানের শহরের তালিকা
* কাজাখস্তানের শহরের তালিকা
* উত্তর কোরিয়ার শহরের তালিকা
* দক্ষিণ কোরিয়ার শহরের তালিকা
* কুয়েতের জেলাসমূহ
* কিরগিজস্তানের শহরের তালিকা
* লাওসের শহরের তালিকা
* লেবাননের শহরের তালিকা
* ম্যাকাও শহরের তালিকা
* মালয়েশিয়ার শহরের তালিকা
* মালদ্বীপের শহর ও গ্রামের তালিকা
* মঙ্গোলিয়ার শহরের তালিকা
* মায়ানমারের শহর ও বৃহত্তম শহরের তালিকা
* নেপালের শহরের তালিকা
* ওমানের শহরের তালিকা
* পাকিস্তানের শহরের তালিকা
* ফিলিস্তিনি কর্তৃপক্ষ কর্তৃক পরিচালিত শহরের তালিকা
* ফিলিপাইনের শহরের তালিকা
* কাতারের শহরের তালিকা
* রাশিয়ার শহরের তালিকা
* সৌদি আরবের শহরের তালিকা
* সিঙ্গাপুরের স্থানের তালিকা
* শ্রীলঙ্কার শহরের তালিকা
* সিরিয়ার শহরের তালিকা
* তাইওয়ানের শহরের তালিকা
* তাজিকিস্তানের শহরের তালিকা
* থাইল্যান্ডের শহরের তালিকা
* তুরস্কের শহরের তালিকা
* তুর্কমেনিস্তানের শহরের তালিকা
* সংযুক্ত আরব আমিরাতের শহরের তালিকা
* উজবেকিস্তানের শহরের তালিকা
* ভিয়েতনামের শহরের তালিকা
* ইয়েমেনের শহরের তালিকা

## আরও দেখুন

* এশিয়া
** এশিয়ার মহানগর এলাকার তালিকা
** এশিয়ার শহুরে সংস্থার তালিকা
* শহরের তালিকা
* দেশ অনুযায়ী শহরের তালিকা
* মহাদেশ অনুসারে শহরের তালিকা
** আফ্রিকার শহরের তালিকা
** উত্তর আমেরিকার শহরের তালিকা
** দক্ষিণ আমেরিকার শহরের তালিকা
** ইউরোপের শহরের তালিকা
** ওশেনিয়ার শহরের তালিকা

বিষয়শ্রেণী:মহাদেশ অনুযায়ী শহরের তালিকা
তুরস্কের উপপ্রধানমন্ত্রী

**তুরস্কের উপ-প্রধানমন্ত্রী**  তুরস্ক সরকারের প্রধানের বিলুপ্ত সরকারী ডেপুটি। প্রচলিতভাবে একটি জোটের সমস্ত জুনিয়র অংশীদারই একজন ডেপুটি পান, এবং তারা তাদের নিজ নিজ দলের আকার অনুযায়ী স্থান পান।

## আরও দেখুন

* তুরস্কের প্রধানমন্ত্রী
* তুরস্কের উপ-প্রধানমন্ত্রীর তালিকা
* তুরস্কের ভাইস প্রেসিডেন্ট

বিষয়শ্রেণী:তুরস্কের উপ-প্রধানমন্ত্রী
এমপেরর জলপ্রপাত

**<nowiki/>'এমপেরর' জলপ্রপাত** () কানাডার ব্রিটিশ কলাম্বিয়া প্রদেশের রবসন পর্বত প্রাদেশিক উদ্যানের অন্তর্গত একটি জলপ্রপাত। এটি রবসন নদীর উপর বৃহত্তম এবং সর্বাধিক পরিচিত জলপ্রপাত। এটি রবসন নদীর বার্গ হ্রদের নির্গমন নালী হতে উৎপন্ন হয়ে কিছুটা দূরে এবং দক্ষিণ-পশ্চিমে কোনে অবস্থিত।

## ভৌগোলিক ও ভূতাত্বিক অবস্থা
*<nowiki/>'এমপেরর' জলপ্রপাতের* বার্গ হ্রদের নির্গমন নালী হতে উৎপন্ন হয়ে রবসন পর্বতের পাদভূমিতে পতিত হয়েছে। এটির উচ্চতা ১৪২ ফুট(৪৩ মিটার), সমুদ্রপৃষ্ঠ থেকে ৫৩০০ ফুট উপরে অবস্থিত। উপর থেকে পতনের সময় জলস্রোতের অর্ধেক পথে একটি ভূমিস্তরের বাঁধা পেয়ে পতিত হয়। বাঁধাপ্রাপ্ত পানির নিম্নগামী প্রবাহটি দৃশ্যত 'মুরগির লেজে'র মত দেখতে, এর ফলে জলের ঝাপটা তৈরী হয়, যা প্রায় ৬০-৮০ পর্যন্ত দূরে ছড়ায়।

## অভিগম্যতা
এমপেরর জলপ্রপাতে গমনের জন্য, বার্গ হ্রদের মেঠোপথ ধরে প্রায় ১৫ কিমি, এবং ভূ-পৃষ্ট হতে প্রায় ২৫০০ ফিট উপরে উঠতে হয়।

## চিত্রশালা

চিত্র:Emperor_Falls_rooster_tails.jpg|'এমপেরর' জলপ্রপাতের প্বার্শচিত্র
চিত্র:Emperor_Falls_(5172234295).jpg|জলপ্রপাতের নিকটচিত্র
চিত্র:Emperor_Falls_1.jpg| উঁচু স্থান হতে জলপ্রপাতের দৃশ্য


## তথ্যসূত্র

বিষয়শ্রেণী:ব্রিটিশ কলাম্বিয়ার জলপ্রপাত
ই-কমার্স অ্যাসোসিয়েশন অব বাংলাদেশ

**ই-কমার্স অ্যাসোসিয়েশন অব বাংলাদেশ** (সংক্ষেপে **ই-ক্যাব**) বাংলাদেশের ই-কমার্স খাতের সমস্যা নিরসন করার জন্য প্রতিষ্ঠিত একটি সংস্থা। ২০১৪ সালে ই-ক্যাব তাদের যাত্রা শুরু করে। সংস্থাটি পোস্ট অফিস এবং বাংলাদেশ সরকারের এটুআই কর্মসূচীর মাধ্যমে সারা দেশে ই-কমার্সের পণ্যকে পৌঁছাবার লক্ষ্যে কাজ করে।

## ইতিহাস
বাংলাদেশ ই-কমার্স খাতের উন্নয়ন, সমস্যা নিরসন ও এখাতের উদ্যোক্তাদের একত্র করণের লক্ষ্য নিয়ে ২০১৪ সালের ২৮ অক্টোবর রাজিব আহমেদ মাত্র ১০০ জন তরুণকে নিয়ে ই-কমার্স অ্যাসোসিয়েশন অব বাংলাদেশ নামে ফেসবুক গ্রুপ প্রতিষ্ঠা করেন। গ্রুপে ই-কমার্স খাতের বিভিন্ন দিক নিয়ে আলোচনা ও স্কাইপে অনলাইন আড্ডা দেওয়ার মাধ্যমে ই-কমার্স খাতের প্রচারণা ও এসোসিয়েশন প্রতিষ্ঠার দাবি জোরালো হয়। ২০১৪ সালের নভেম্বরে বাণিজ্য মন্ত্রণালয় থেকে দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রির অধীনে রেজিস্ট্রেশন পায় সংস্থাটি।

প্রতিষ্ঠাতা ও সভাপতি হয় রাজিব আহমেদ। প্রতিষ্ঠার দিন ঢাকা, চট্টগ্রাম এবং সিলেটের প্রায় ৭০টি প্রতিষ্ঠান ই-ক্যাবের সদস্য হয়েছে। বর্তমান সভাপতি শমী কায়সার।

## কার্যক্রম
ই-কমার্স খাতের উদ্যোক্তাদের সংঙ্ঘবদ্ধ করার মাধ্যমে ভোক্তাদের আস্থা ও ভরসার জায়গা তৈরি করা। শিল্পের বিকাশ ঘটানো এবং দেশের প্রত্যন্ত গ্রামে ই-কমার্সের সুফল পৌছে দেওয়ার জন্য কাজ করে ই-ক্যাব। সরকারি-বেসরকারি সহযোগীতায় সংস্থাটি ই-কমার্স উদ্যোক্তাদের প্রয়োজনীয় প্রশিক্ষণ দিয়ে থাকে।

## সদস্যপদ
এমএলএম, রিক্রুটিং এজেন্সি বাদে সব ধরনের অনলাইন ব্যবসায়ীরা ই-ক্যাবের সদস্য হতে পারে। প্রতি অর্থবছরে নির্ধারিত ফি প্রদান সাপেক্ষে মেম্বারশিপ সচল রাখতে হয়। বর্তমানে সংস্থাটির সদস্য সংখ্যা ১ হাজার তিন’শ।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:বাংলাদেশের ই-বাণিজ্য
বিষয়শ্রেণী:২০১৪-এ বাংলাদেশে প্রতিষ্ঠিত
বিষয়শ্রেণী:বাংলাদেশ ভিত্তিক পেশাদার সমিতি
আহমদপুর জংশন রেলওয়ে স্টেশন

**আহমদপুর জংশন রেলওয়ে স্টেশন** পূর্ব রেলওয়ে বিভাগের হাওড়া বিভাগের একটি গুরুত্বপূর্ণ রেলওয়ে স্টেশন। এটি সাহেবগঞ্জ লুপ  আহমদপুর–কাটোয়া লাইন দুটির মধ্যে সংযোগকারী স্টেশন। এটি ভারতের পশ্চিমবঙ্গের বীরভূম জেলার সিউড়ির পাশে আহমদপুরে অবস্থিত। সর্বমোট ৪৬টি এক্সপ্রেস ও প্যাসেঞ্জার ট্রেন আহমদপুরে থামে।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের রেলওয়ে স্টেশন
বিষয়শ্রেণী:বীরভূম জেলার রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:পশ্চিমবঙ্গের জংশন রেলওয়ে স্টেশন
বিষয়শ্রেণী:১৮৬০-এ ভারতে চালু রেলওয়ে স্টেশন
সানিয়াতুল উকাব যুদ্ধ

**ছানিয়াতুল উকাব যুদ্ধ** () ৬৩৪ সালে খালিদ বিন ওয়ালিদের নেতৃত্বে দামেশকে অবরুদ্ধ মুসলিম সৈন্যদেরকে মুক্ত করার জন্য বাইজেন্টাইন সম্রাট হেরাক্লিয়াস প্রেরিত বাইজেন্টাইন বাহিনীর বিরুদ্ধে সংঘটিত হয়েছিল। যুদ্ধের কৌশল হিসেবে, খিলাফত বাহিনী দামেস্ক শহরকে অন্য অঞ্চল থেকে আলাদা করার পরিকল্পনা করেছিলেন। খালিদ উর দক্ষিণে প্যালেস্টাইনের পথে এবং উত্তরে দামেস্ক - এমেসা রাস্তায় এবং দামেস্কের প্রতি রুটে বেশ কয়েকটি ছোট সৈন্যদল প্রেরণ করেন। এসব ছোট ছোট দলের মাধ্যমে হেরাক্লিয়াসের বিভিন্ন শহর থেকে সৈন্য প্রেরণের পরিকল্পনায় বাঁধা দেয়া হয়। 

## তথ্যসূত্র

&nbsp;
বিষয়শ্রেণী:মুসলিমদের সিরিয়া বিজয়
বিষয়শ্রেণী:৬৩০-এর দশকে বাইজেন্টাইন সাম্রাজ্য
বিষয়শ্রেণী:৬৩৪
বিষয়শ্রেণী:আরব-বাইজেন্টাইন যুদ্ধের লড়াই
বিষয়শ্রেণী:রাশিদুন খিলাফত জড়িত লড়াই
বিষয়শ্রেণী:খালিদ বিন ওয়ালিদের যুদ্ধ
বিষয়শ্রেণী:বাইজেন্টাইন সাম্রাজ্য জড়িত লড়াই
বিষয়শ্রেণী:৬৩০-এর দশকের সশস্ত্র সংঘাত
অজিত কুমার পাঁজা

**অজিত কুমার পাঁজা** (১৩ই সেপ্টেম্বর ১৯৩৬ - ১৪ই নভেম্বর ২০০৮ ) একজন ভারতীয় বাঙালি, রাজনৈতিক নেতা, যিনি ভারত সরকারের প্রাক্তন মন্ত্রী এবং ভারতীয় জাতীয় কংগ্রেস দলের নেতা ছিলেন। পরবর্তীকালে তিনি কংগ্রেস ছেড়ে সর্বভারতীয় তৃণমূল কংগ্রেস দলে যোগদান করেন। রাজনৈতিক নেতা হবার পাশাপাশি পেশাগত ভাবে তিনি ছিলেন একজন উকিল। অজিত কুমার পাঁজা অনেক গুলো বইয়ের লেখকও। তিনি থিয়টারে অভিনয়ও করেছেন।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতে ক্যান্সারে মৃত্যু
বিষয়শ্রেণী:কলকাতার রাজনীতিবিদ
বিষয়শ্রেণী:অষ্টম লোকসভার সদস্য
বিষয়শ্রেণী:নবম লোকসভার সদস্য
বিষয়শ্রেণী:দশম লোকসভার সদস্য
বিষয়শ্রেণী:একাদশ লোকসভার সদস্য
বিষয়শ্রেণী:দ্বাদশ লোকসভার সদস্য
বিষয়শ্রেণী:ত্রয়োদশ লোকসভার সদস্য
বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২
বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭
বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭
ক্যালসিয়াম ব্রোমাইড

**ক্যালসিয়াম ব্রোমাইড** একটি অজৈব যৌগ যার রাসায়নিক সংকেত  CaBr2। এটি ক্যালসিয়াম এবং ব্রোমিনের একটি যৌগ।

## প্রস্তুতি
ক্যালসিয়াম কার্বনেট, ক্যালসিয়াম অক্সাইডের  সাথে হাইড্রোব্রোমিক অ্যাসিডের বিক্রিয়া করে ক্যালসিয়াম ব্রোমাইড তৈরি করা হয়I এছাড়া  ব্রোমিন মৌলের সাথে ক্যালসিয়াম ধাতুর বিক্রিয়া ঘটিয়েও ক্যালসিয়াম ব্রোমাইড তৈরি করা যায়I

## ধর্ম
ক্যালসিয়াম ব্রোমাইড এমনিতে বর্ণহীন কঠিন পদার্থ। এটি জলগ্রাহী পদার্থ। অনার্দ্র অবস্থায় জলের থেকে তিন গুণেরও বেশি ভারী। এর ঘনত্ব ৩.৩৫৩ গ্রাম/সিসি এবং গলনাঙ্ক ৭৩0 ডিগ্রি সেলসিয়াস।

## বিক্রিয়া
ক্যালসিয়াম ব্রোমাইডকে বাতাসে খুব উত্তপ্ত করলে এটি বাতাসের অক্সিজেনের সাথে বিক্রিয়া করে ক্যালসিয়াম অক্সাইড এবং ব্রোমিন উৎপন্ন করে:

2 CaBr2 + O2 → 2 CaO + 2 Br2

এই বিক্রিয়াতে অক্সিজেন ব্রোমাইডকে ব্রোমিনে জারিত করে।

## ব্যবহার
ক্যালসিয়াম ব্রোমাইডের ঘন জলীয় দ্রবণ প্রধানত ড্রিলিং এর জন্য ব্যবহৃত তরলে ব্যবহার হয়। এটি স্নায়ুর ওষুধে, হিমশীতল মিশ্রণে, খাদ্য সংরক্ষণে, ফটোগ্রাফিতে এবং অগ্নি নিরোধক পদার্থ হিসাবে ব্যবহার করা হয়।

## তথ্যসূত্র

বিষয়শ্রেণী:অজৈব যৌগ
বিষয়শ্রেণী:ক্যালসিয়াম যৌগ
বিষয়শ্রেণী:ব্রোমাইড
বিষয়শ্রেণী:ধাতব হ্যালাইড
ছুটি (ছোটগল্প)

থাম্ব|ছুটি - রবীন্দ্রনাথ ঠাকুর
**ছুটি** রবীন্দ্রনাথ ঠাকুর কর্তৃক বাংলা ভাষায় রচিত একটি ছোটগল্প। এটি ১২৯৯ বঙ্গাব্দের পৌষ মাসে রচিত। এটি ১৮৯২ সালে 'সাধনা' পত্রিকায় প্রথম প্রকাশিত হয়। বিষাদকরুণ এই গল্পটি গল্পগুচ্ছে অন্তর্ভুক্ত আছে।

ফটিক নামে প্রকৃতি লালিত এক বালক স্বভূমিচ্যুত হয়ে নাগরিক পরিবেশে নিজেকে বিচ্ছিন্ন ভাবতে শুরু করে। সেখানকার প্রতিকূল পরিস্থিতি ও প্রীতিহীন পরিবেশ তাকে অস্থির করে তোলে। সে সেখানে নিজেকে খাপ খাওয়াতে পারে না। অবশেষে এক বর্ষাস্নাত দিনে জ্বরাক্রান্ত শরীরে বাড়ি যাবে বলে বেরিয়ে পড়ে। প্রচন্ড জ্বর বিকার গ্রস্ত অবস্থায় পুলিশ তাকে উদ্ধার করে আনে। সে মামার কাছে বাড়ি যাবার বায়না ধরলে তিনি জানান পূজার ছুটিতে বাড়ি যাবেন। বিকারের ঘোরে সে কথা বলতে থাকে। মা ছুটে এসে তাকে জড়িয়ে ধরলে সে বলে, "মা, এখন আমার ছুটি হয়েছে মা, এখন আমি বাড়ি যাচ্ছি।" এ ছুটি চিরকালের ছুটিতে পরিণত হয়।

## তথ্যসূত্র


## বহিঃসংযোগ

* উইকিসংকলনে "ছুটি" 

বিষয়শ্রেণী:রবীন্দ্রনাথ ঠাকুরের ছোটগল্প
বিষয়শ্রেণী:ভারতীয় ছোটগল্প
বিষয়শ্রেণী:ছোটগল্প
সানফ্রেকে হিরোশিমা

**সানফ্রেকে হিরোশিমা** (, ) হচ্ছে হিরোশিমা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৩৮ সালে *তোয়ো ইন্ডাস্ট্রিজ ফুটবল ক্লাব* নামে প্রতিষ্ঠিত হয়েছে। ৩৬,৮৯৪ ধারণক্ষমতাবিশিষ্ট এদিওন স্টেডিয়াম হিরোশিমায় *সানফ্রেকে* নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় হিরোশি জোফুকু এবং সভাপতির দায়িত্ব পালন করছেন তাকুইয়া ইয়ামামোতো। জাপানি রক্ষণভাগের খেলোয়াড় শো সাসাকি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, সানফ্রেকে হিরোশিমা এপর্যন্ত ১৯টি শিরোপা জয়লাভ করেছে; যার মধ্যে ৩টি জে১ লিগ, ১টি জে২ লিগ এবং ৪টি জাপানি সুপার কাপ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, সানফ্রেকে হিরোশিমার সেরা সাফল্য হচ্ছে হচ্ছে ২০১৫ ফিফা ক্লাব বিশ্বকাপে তৃতীয় স্থান অর্জন করা; যেখানে তারা কুয়াংচৌকে ২–১ গোলের ব্যবধানে পরাজিত করেছিল। কাজুইয়ুকি মোরিসাকি, তোশিহিরো আওইয়ামা, কোতা হাত্তোরি, হিসাতা সাতো এবং তাতসুহিকো কুবোর মতো খেলোয়াড়গণ সানফ্রেকে হিরোশিমার জার্সি গায়ে মাঠ কাঁপিয়েছেন।

## তথ্যসূত্র

## বহিঃসংযোগ
*  

বিষয়শ্রেণী:সানফ্রেকে হিরোশিমা
বিষয়শ্রেণী:১৯৩৮-এ প্রতিষ্ঠিত ফুটবল ক্লাব
বিষয়শ্রেণী:১৯৩৮-এ জাপানে প্রতিষ্ঠিত
বিষয়শ্রেণী:জে১ লিগের ক্লাব
বিষয়শ্রেণী:জাপানের ফুটবল ক্লাব
বিষয়শ্রেণী:১৯৯২-এ প্রতিষ্ঠিত ফুটবল ক্লাব
রাজাবাগান

**রাজাবাগান**, ভারতের পশ্চিমবঙ্গ রাজ্যের কলকাতা শহরের দক্ষিণ-পশ্চিমাঞ্চলে অবস্থিত একটি অঞ্চল। এটি হুগলি নদীর পূর্ব তীরে অবস্থিত এবং গার্ডেনরিচ (পূর্ব) এবং বাদরতলা (পশ্চিম) এর মধ্যে অবস্থিত।

## ভূগোল

### ডাক ঘর
এই অঞ্চলের পোস্ট অফিসটির নাম 'রাজাবাগান ডক ইয়ার্ড', যার পিন কোড  ৭০০ ০৪৪। 

### পুলিশ জেলা
রাজবাগান থানাটি কলকাতা পুলিশের বন্দর বিভাগের অন্তর্গত। এটি টি-250 গার্ডেন রিচ রোড, কলকাতা -700044 এ অবস্থিত।

ওয়াটগঞ্জ মহিলা থানা   ১৬ ওয়াটগঞ্জ  স্ট্রিট, কলকাতা-৭০০০২৩ এ অবস্থিত, পোর্ট বিভাজন অর্থাত এর অধিক্ষেত্রে অধীনে সমস্ত পুলিশ জেলার জুড়ে উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ।

যাদবপুর, ঠাকুরপুকুর, বেহালা, পূর্বা যাদবপুর, তিলজালা, রিজেন্ট পার্ক, মেটিয়াব্রুজ, নাদিয়াল ও কসবা থানাগুলিকে ২০১১ সালে দক্ষিণ চব্বিশ পরগনা থেকে কলকাতায় স্থানান্তর করা হয়েছিল। মতিয়াব্রজ ব্যতীত সমস্ত থানা দুটি ভাগে বিভক্ত হয়েছিল। **নতুন থানা হ'ল পর্নশ্রী**, হরিদেবপুর, গরফা, পাটুলি, সার্ভে পার্ক, প্রগতি ময়দান, বাঁশদ্রোণী এবং রাজাবাগান।

## তথ্যসূত্র

বিষয়শ্রেণী:উত্তর কলকাতার পাড়া
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:দক্ষিণ কলকাতার পাড়া
বিষয়শ্রেণী:কলকাতার পাড়া
জটিল ব্যবস্থা

একটি **জটিল ব্যবস্থা** হল এমন একটি ব্যবস্থা যা একে অপরের সাথে আন্তঃক্রিয়াশীল বহুসংখ্যক উপাংশ নিয়ে গঠিত। পৃথিবীর জলবায়ু, জীব, মানব মস্তিষ্ক, বিদ্যুৎ সরবরাহ ব্যবস্থা, পরিবহন ব্যবস্থা, যোগাযোগ ব্যবস্থা, সামাজিক ও অর্থনৈতিক সংগঠন (যেমন শহর, ব্যবসা প্রতিষ্ঠান), বাস্তুতন্ত্র, জীবকোষ এমনকি শেষ বিচারে সমগ্র মহাবিশ্ব, ইত্যাদি সবই জটিল ব্যবস্থার কিছু উদাহরণ।

জটিল ব্যবস্থাগুলির আচরণের প্রতিমান (মডেল) নির্মাণ করা সহজাতভাবেই অত্যন্ত দুরূহ কেননা এগুলিকে গঠনকারী উপাদানগুলির মধ্যে কিংবা এইসব ব্যবস্থা ও এগুলির পারিপার্শ্বিক পরিবেশের মধ্যে সর্বদা পারস্পরিক নির্ভরশীলতা, প্রতিযোগিতা, সম্পর্ক এবং অন্য বিভিন্ন প্রকারের আন্তঃক্রিয়া চলমান। এইসব সম্পর্কের ফলে জটিল ব্যবস্থাগুলি কিছু স্বতন্ত্র বৈশিষ্ট্য প্রদর্শন করে, যাদের মধ্যে অরৈখিকতা, উদ্ভব, স্বতস্ফূর্ত শৃঙ্খলা, উপযোজন এবং পুনর্নিবেশ চক্র উল্লেখ্য।

জটিল ব্যবস্থাদি গবেষণা হল জ্ঞানের একটি শাখা যেখানে কোনও জটিল ব্যবস্থার উপাদান অংশগুলির মধ্যবর্তী সম্পর্কগ্লি কীভাবে তাদের সামষ্টিক আচরণের উদ্ভব ঘটায় এবং ব্যবস্থাটি কীভাবে তার পরিবেশের সাথে আন্তঃক্রিয়া সম্পাদন করে ও সম্পর্ক স্থাপন করে, সে সম্পর্কে গবেষণা করা হয়। জটিল ব্যবস্থাদি গবেষণার সাথে ব্যবস্থাদি বিজ্ঞান এবং ব্যবস্থা পরিচালনা বিজ্ঞান নামক আরও দুইটি ক্ষেত্রের অত্যন্ত ঘনিষ্ঠ সম্পর্ক আছে। তিনটি শাস্ত্রই মূলত একই বিষয় নিয়ে সামান্য ভিন্ন ভিন্ন দৃষ্টিকোণ থেকে গবেষণা সম্পাদন করে। প্রতিটিতেই আংশিকতাবাদকে পরিহার করে সামগ্রিক দৃষ্টিকোণ থেকে অধ্যয়ন সম্পাদন করা হয়।

জটিল ব্যবস্থাদির গবেষণায় জ্ঞান-বিজ্ঞানের বহুবিচিত্র ক্ষেত্র থেকে সাহায্য নেওয়া হয়, যেমন পদার্থবিজ্ঞানে অধীত আত্ম-সংগঠন ও সংকট ঘটনাবলি, সামাজিক বিজ্ঞানসমূহে অধীত স্বতঃস্ফূর্ত শৃঙ্খলা, গণিতে অধীত বিশৃঙ্খলা তত্ত্ব, জীববিজ্ঞানে অধীত জটিল উপযোজনমূলক ব্যবস্থা, ইত্যাদি। জটিল ব্যবস্থাদির গবেষণা তাই একটি বৃহৎ ব্যাপ্তির পরিভাষা যার মাধ্যমে বহুবিচিত্র জ্ঞানের শাখাতে সমস্যা সমাধানের গবেষণার একটি কর্মকৌশলকে নির্দেশ করা হয়। এসব শাস্ত্রের মধ্যে রয়েছে পরিসংখ্যানিক পদার্থবিজ্ঞান, তথ্য তত্ত্ব, অরৈখিক ব্যবস্থাসমূহের গতিবিজ্ঞান, নৃবিজ্ঞান, কম্পিউটার বিজ্ঞান, আবহাওয়াবিজ্ঞান, সমাজবিজ্ঞান, অর্থশাস্ত্র, মনোবিজ্ঞান ও জীববিজ্ঞান।

## তথ্যসূত্র

বিষয়শ্রেণী:জটিল গতিবিজ্ঞান
বিষয়শ্রেণী:জটিল ব্যবস্থাদি তত্ত্ব
বিষয়শ্রেণী:ব্যবস্থা পরিচালনা বিজ্ঞান
বিষয়শ্রেণী:উদ্গম
বিষয়শ্রেণী:ব্যবস্থাদি তত্ত্ব
বিষয়শ্রেণী:ব্যবস্থাদি বিজ্ঞান
বিষয়শ্রেণী:গাণিতিক প্রতিমান নির্মাণ
বিষয়শ্রেণী:গাণিতিক প্রতিরূপ নির্মাণ
জীবিত ও মৃত

থাম্ব|জীবিত ও মৃত - রবীন্দ্রনাথ ঠাকুর
**জীবিত ও মৃত** ১৮৯২ সালে রবীন্দ্রনাথ ঠাকুর কর্তৃক রচিত একটি বাংলা ছোটগল্প। এটি রবীন্দ্রনাথের একটি উল্লেখযোগ্য ছোটগল্প। এটি গল্পগুচ্ছে অন্তর্ভুক্ত আছে।
## সংক্ষিপ্ত কাহিনী
কাদম্বিনী সন্তানহীনা বিধবা মহিলা। ভাশুরের ছেলের সাথে তার দুর্দান্ত বন্ধন রয়েছে। একদিন রাতে হঠাৎ সে মারা যায়। চারজন ব্রাহ্মণ তাকে অন্ত্যেষ্টিক্রিয়ার জন্য শ্মশানে নিয়ে যান। কিন্তু হঠাৎ সে তার জীবন ফিরে পেয়ে হাঁটতে থাকে। তবে সে নিজেকে ভুত বলে মনে করে এবং সেজন্য সে তার বাড়িতে ফিরে যায় নি। একজন লোকের সহায়তায় সে তার বান্ধবী যোগমায়ার বাড়িতে আসে। তবে সেখানে সে  অস্বস্তিকর জীবনযাপন করে এবং তাই তাকে যোগামায়ার সঙ্গ ত্যাগ করতে হয়েছিল। পরে সে নিজের শ্বশুরবাড়িতে ফিরে আসে। কিন্তু পরিবারের সদস্যরা তাকে জীবিত হিসাবে গ্রহণ করে না। শেষ পর্যন্ত আত্মহত্যা করার পরে, কাদম্বিনী প্রমাণ করে যে সে বেঁচে ছিল।

## বিশ্লেষণ
গল্পটি সাহিত্যের দুটি অনন্য রূপকে একত্রিত করেছে: অতিপ্রাকৃত গল্প এবং ব্যঙ্গাত্মক উপমা। তবে এটি কোনও নিখুঁত অতিপ্রাকৃত গল্প নয়। কাদম্বিনীর অস্তিত্ব অতিপ্রাকৃত। এতে জীবন এবং মৃত্যুর মধ্যে আটকে থাকার ধারণা চিত্রিত হয়েছে। সংক্ষেপে, এটি মৃত্যুর রহস্য নিয়ে কাজ করে। গল্পটির প্রসিদ্ধ লাইনটি হ'ল "কাদম্বিনী মরিয়া প্রমাণ করিল, সে মরে নাই।"

## তথ্যসূত্র


## বহিঃসংযোগ

* [উইকিসংকলনে "জীবিত ও মৃত"](https://bn.m.wikisource.org/wiki/%E0%A6%97%E0%A6%B2%E0%A7%8D%E0%A6%AA%E0%A6%97%E0%A7%81%E0%A6%9A%E0%A7%8D%E0%A6%9B_(%E0%A6%AA%E0%A7%8D%E0%A6%B0%E0%A6%A5%E0%A6%AE_%E0%A6%96%E0%A6%A3%E0%A7%8D%E0%A6%A1)/%E0%A6%9C%E0%A7%80%E0%A6%AC%E0%A6%BF%E0%A6%A4_%E0%A6%93_%E0%A6%AE%E0%A7%83%E0%A6%A4) 

বিষয়শ্রেণী:রবীন্দ্রনাথ ঠাকুরের রচনাবলী
বিষয়শ্রেণী:ভারতীয় ছোটগল্প
বিষয়শ্রেণী:রবীন্দ্রনাথ ঠাকুরের ছোটগল্প
আন্দ্রেয়া মেজা

**আলাম আন্ড্রেয়া মেজা কারমোনা** (জন্ম ১৩ আগস্ট ১৯৯৪) হচ্ছে একজন মেক্সিকীয় মডেল এবং সুন্দরী প্রতিযোগিতার শিরোনামধারী, যিনি মিস ইউনিভার্সের ২০২০ সালে মুকুট অর্জন করেছেন। এই শিরোপা জয়ে তিনি মিস ইউনিভার্স জয়ী তৃতীয় মেক্সিকীয় মহিলা হয়েছেন।

## প্রাথমিক জীবন ও শিক্ষা
২০২০ সালের মিস ইউনিভার্স হলেন অ্যান্ড্রিয়া মেজা। বিশ্বের ৬৯তম মিস ইউনিভার্স হলেন তিনি।

তাঁর পুরো নাম আলমা অ্যান্ড্রিয়া মেজা কারমোনা। ২৬ বছরের এই তরুণীর জন্ম মেক্সিকোর চিহুয়াহুয়া শহরে। বোনের মধ্যে বড় অ্যান্ড্রিয়া। স্কুলের গণ্ডি পেরনোর পর চিহুয়াহুয়া বিশ্ববিদ্যালয় থেকেই সফটওয়্যার ইঞ্জিনিয়ার হন তিনি। ২০১৭ সালে ইঞ্জিনিয়ারিংয়ের ডিগ্রি অর্জন করে মেক্সিকোর একটি সংস্থায় কাজে যোগ দিয়েছিলেন তিনি।

## মিস ইউনিভার্স বিজয়
২০১৫ সাল থেকে মডেলিং করতে শুরু করেছিলেন অ্যান্ড্রিয়া। ২০১৬ সালে মিস ওয়ার্ল্ড মেক্সিকোর প্রতিযোগী হিসাবে নির্বাচিত হন তিনি। ওই বছর মিস ওয়ার্ল্ড প্রতিযোগিতায় শেষ পাঁচে পৌঁছেছিলেন তিনি।

২০১৭ সালে তিনি মিস ওয়ার্ল্ড মেক্সিকো হন। এর পর ওই বছর অনুষ্ঠিত মিস ওয়ার্ল্ড প্রতিযোগিতায় মেক্সিকোর প্রতিনিধিত্ব করেছিলেন। ওই বছর মিস ওয়ার্ল্ড হয়েছিলেন ভারতেরমানুসি চিল্লর। অ্যান্ড্রিয়া দ্বিতীয় হয়েছিলেন।
মিস ইউনিভার্স ২০২০-তে অংশ নেন তিনি। ২০২০ সালের প্রতিযোগিতা অতিমারির কারণে স্থগিত ছিল এত দিন। ১৬ মে সেটি সম্পন্ন হয় ফ্লোরিডার একটি হোটেলে।
৭৪ জন প্রতিযোগীর মধ্যে থেকে প্রথম ২১ জনে উঠে আসা। তার পর প্রথম ১০ জনের মধ্যে চলে আসা। তারপর প্রথম ৫ জনের মধ্যে জায়গা করে নেওয়া এবং অবশেষে মিস ইউনির্ভাসের শিরোপা মাথায় তুলে নেন তিনি।

বিচারকেরা তাঁকে প্রশ্ন করেন, নিজের দেশের নেতা হলে কী ভাবে এই অতিমারি পরিস্থিতি তিনি নিয়ন্ত্রণ করতেন?
অ্যান্ড্রিয়া জানান, তিনি নেতা হলে সংক্রমণ অনেকটা ছড়ানোর আগেই লকডাউন করে দিতেন। কারণ তিনি মনে করেন অতিমারির সঙ্গে লড়ার এটাই একমাত্র উপায়।

## তথ্যসূত্র

## বহিঃসংযোগ

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিস ইউনিভার্স বিজয়ী
বিষয়শ্রেণী:মিস ইউনিভার্স ২০২০-এর প্রতিযোগী
বিষয়শ্রেণী:মেক্সিকান সুন্দরী প্রতিযোগিতার বিজয়ী
বিষয়শ্রেণী:মেক্সিকান নারী মডেল
বিষয়শ্রেণী:মেক্সিকানা ইউনিভার্স বিজয়ী
বিষয়শ্রেণী:চীনা বংশোদ্ভূত মেক্সিকীয়
বিষয়শ্রেণী:চিহুয়াহুয়ার স্বায়ত্তশাসিত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চিহুয়াহুয়া সিটির ব্যক্তি
বিষয়শ্রেণী:মিস ওয়ার্ল্ড ২০১৭-এর প্রতিনিধি
গোলাম রাব্বানী হেলাল

**গোলাম রাব্বানী হেলাল** (অজানা–৩০ মে ২০২০; **গোলাম রাব্বানী** নামে সুপরিচিত) একজন বাংলাদেশী পেশাদার ফুটবল খেলোয়াড় এবং সংগঠক ছিলেন। হেলাল তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের খেলেছিলেন।

১৯৭৫–৭৬ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ১৩ মৌসুম অতিবাহিত করেছিলেন। সর্বশেষ তিনি ঢাকা আবাহনী হতে বিজেএমসিতে যোগদান করেছিলেন; বিজেএমসির হয়ে কয়েক মৌসুম খেলার পর তিনি অবসর গ্রহণ করেছিলেন। ১৯৭৯ সালে, হেলাল বাংলাদেশের হয়ে আন্তর্জাতিক পর্যায়ে অভিষেক করেছিলেন।

## আন্তর্জাতিক ফুটবল
১৯৭৯ সালে, হেলাল আন্তর্জাতিক ফুটবলে বাংলাদেশের হয়ে অভিষেক করেছিলেন। প্রায় ৬ বছর যাবত খেলার পর ১৯৮৫ সালে, হেলাল বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন।

## অবসর
খেলোয়াড়ি জীবনের ইতি টানার পর তিনি ঢাকা আবাহনীর পরিচালকের দায়িত্ব গ্রহণ করেছিলেন। ২০০৮ সালের এপ্রিল মাসে বাংলাদেশ ফুটবল ফেডারেশনের পক্ষে সামশুল হক চৌধুরী তার প্রার্থীতাকে আদালতে চ্যালেঞ্জ করেন। আদালত অভিযোগগুলি খারিজ করে দিয়ে তার নির্বাচনে প্রতিদ্বন্দ্বিতা করার পথ পরিষ্কার করে দিয়েছিল। ২০০৮ সালের ১০ই জুলাই তারিখে তাকে ঢাকা মেট্রোপলিস লিগ কমিটির সদস্য করা হয়েছিল। ২০০৮ সাল থেকে ২০১২ সাল পর্যন্ত তিনি বাংলাদেশ ফুটবল ফেডারেশনের নির্বাহী সদস্যের দায়িত্বে ছিলেন। ২০১১ সালের ১১ই ডিসেম্বর তারিখে তিনি বাংলাদেশ ফুটবল ফেডারেশনের জাতীয় দলের ম্যানেজমেন্ট কমিটি থেকে পদত্যাগ করেছিলেন। ২০১২ সালে, তার বাংলাদেশ ফুটবল ফেডারেশনের সভাপতি পদের জন্য প্রতিদ্বন্দ্বিতা করার কথা ছিল, তবে তিনি তার প্রার্থীতা প্রত্যাহার করে নিয়ে ক্ষমতাসীন কাজী সালাউদ্দিনের প্রতি তার সমর্থন প্রকাশ করেছিলেন।

## গ্রেপ্তার
১৯৮২ সালে ঢাকা আবাহনীর চিরপ্রতিদ্বন্দ্বী ঢাকা মোহামেডানের খেলোয়াড়দের সাথে ম্যাচ চলাকালীন ঝগড়ায় জড়িয়ে পড়ায় হেলালকে গ্রেপ্তার করা হয়েছিল। তার সাথে আশরাফ উদ্দিন আহমেদ চুন্নু এবং কাজী সালাউদ্দিনকেও গ্রেপ্তার করা হয়েছিল।

## ব্যক্তিগত জীবন
গোলাম রাব্বানী হেলাল বাংলাদেশে জন্মগ্রহণ করেছিলেন। ২০২০ সালের ৩০শে মে তারিখে, বাংলাদেশের ঢাকার স্কয়ার হাসপাতালে মস্তিষ্কে রক্তক্ষরণ হয়ে তিনি মৃত্যুবরণ করেছেন। তার মৃত্যুর পর তাকে আজিমপুর গোরস্থানে সমাহিত করা হয়েছে।

## তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশী ফুটবল ম্যানেজার
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বরিশালের ক্রীড়াবিদ
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:১৯৫০-এর দশকে জন্ম
বিষয়শ্রেণী:বিজেএমসি দলের ফুটবলার
বিষয়শ্রেণী:বরিশাল বিভাগের ফুটবলার
রিয়াসাত ইসলাম খাতন

**রিয়াসাত ইসলাম খাতন** (জন্ম: ১ আগস্ট ১৯৮৯; **রিয়াসাত খাতন** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে ভেনেজুয়েলীয় ক্লাব রায়ো সুলিয়ানোর হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন। তিনি প্রথম বাংলাদেশী হিসেবে ইউরোপের শীর্ষ স্তরের ক্লাবের হয়ে প্রতিযোগিতামূলক ম্যাচ খেলেছেন।

১৯৯৬–৯৭ মৌসুমে, জার্মান ফুটবল ক্লাব ফ্রাইবুর্গারের যুব পর্যায়ের হয়ে খেলার মাধ্যমে রিয়াসাত ফুটবল জগতে প্রবেশ করেছেন এবং পরবর্তীকালে ফ্রাইবুর্গের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, জার্মান ক্লাব হেসেন কাসেল ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; হেসেন কাসেল ২-এর হয়ে তিনি ৪ ম্যাচে অংশগ্রহণ করেছেন। অতঃপর ২০০৮–০৯ মৌসুমে তিনি লোফেল্ডেনে যোগদান করেছেন। লোফেল্ডেনে মাত্র ১ মৌসুম অতিবাহিত করার পর শোয়ালমস্টাটের সাথে চুক্তি স্বাক্ষর করেছেন, যেখানে তিনি ১৪ ম্যাচে ৩টি গোল করেছেন। পরবর্তীকালে, তিনি ভাইডেনব্রুক, মারবুর্গ, লোফেল্ডেন, চেমনিৎসার ২, ক্লোপেনবুর্গ, সেলিঙ্গেনপোর্টেন, পাচাঙ্গা দিলিমান, কাউফুঙ্গেন ০৭, ক্যারিক রেঞ্জার্স, কারমার্দেন টাউন, লানেলি টাউন এবং শকুম্বিনির হয়ে খেলেছেন। ২০২২–২৩ মৌসুমে, তিনি শকুম্বিনি হতে ভেনেজুয়েলীয় ক্লাব রায়ো সুলিয়ানোতে যোগদান করেছেন।

## প্রারম্ভিক জীবন
রিয়াসাত ইসলাম খাতন ১৯৮৯ সালের ১লা আগস্ট তারিখে বাংলাদেশের ঢাকায় জন্মগ্রহণ করেছেন। তবে তার মাত্র ৫ বছর বয়সে তিনি তার পরিবারের সাথে জার্মানিতে স্থানান্তরিত হয়েছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৩ সালের জুলাই মাসে, রিয়াসাত বাংলাদেশ জাতীয় ফুটবল দলে স্থান পাওয়ার জন্য প্রাথমিক দলে ডাক পেয়েছিলেন, কেননা উক্ত সময়ে লডউইক ডি ক্রুইফ ২০১৩ এসএফএফ চ্যাম্পিয়নশিপে তার দলে বাংলাদেশী প্রবাসী খেলোয়াড়দের অন্তর্ভুক্ত করার জন্য খেলোয়াড়ের সন্ধান করছিলেন। তবে এসএএফএফ চ্যাম্পিয়নশিপের উক্ত মৌসুমে তাকে জাতীয় দলের মূল দলে অন্তর্ভুক্ত করা হয়নি।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকার ক্রীড়াবিদ
বিষয়শ্রেণী:বাংলাদেশী প্রবাসী পুরুষ ফুটবলার
বিষয়শ্রেণী:জার্মানিতে বাংলাদেশী অভিবাসী
বিষয়শ্রেণী:কেমনিৎসার ফুটবল ক্লাবের খেলোয়াড়
বিষয়শ্রেণী:ঢাকার ফুটবলার
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
সম্রাট হোসেন এমিলি

**সম্রাট হোসেন এমিলি** একজন বাংলাদেশী পেশাদার ফুটবল খেলোয়াড় ছিলেন। এমিলি তার খেলোয়াড়ি জীবনের অধিকাংশ সময় ঢাকা আবাহনীর হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছিলেন।

বাংলাদেশী ক্লাব ওয়ারীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর তিনি ঢাকা আবাহনীতে যোগদান করেছিলেন। সর্বশেষ, তিনি ঢাকা আবাহনী হতে ঢাকা মোহামেডানে যোগদান করেছিলেন; ঢাকা মোহামেডানের হয়ে কয়েক খেলার পর তিনি অবসর গ্রহণ করেছিলেন। তিনি বাংলাদেশের হয়ে আন্তর্জাতিক পর্যায়ে প্রতিনিধিত্ব করেছিলেন।

## ব্যক্তিগত জীবন
সম্রাট হোসেন এমিলি বাংলাদেশের নারায়ণগঞ্জে জন্মগ্রহণ করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নারায়ণগঞ্জ জেলার ব্যক্তি
বিষয়শ্রেণী:ওয়ারী ক্লাব ঢাকার ফুটবলার‎
বিষয়শ্রেণী:আবাহনী লিমিটেডের (ঢাকা) ফুটবলার‎
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার‎
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:১৯৮৬ এশিয়ান গেমসের ফুটবলার
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:১৯৬৬-এ জন্ম
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:দক্ষিণ এশীয় গেমসে রৌপ্যপদক বিজয়ী বাংলাদেশী
বিষয়শ্রেণী:এশিয়ান গেমসে বাংলাদেশের ফুটবলার
বাসিল থাম্পি

**বাসিল থাম্পি** (;  জন্ম ১১ সেপ্টেম্বর ১৯৯৩) একজন ভারতীয় ক্রিকেটার ঘরোয়া ক্রিকেটে কে কেরল প্রতিনিধিত্ব করে এবং সানরাইজার্স হায়দ্রাবাদ ইন্ডিয়ান প্রিমিয়ার লিগে। তিনি ডানহাতি ব্যাটসম্যান এবং ডানহাতি মিডিয়াম পেসার।

## তথ্যসূত্র

## বহিঃসংযোগ

বিষয়শ্রেণী:কেরলের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:কোচি থেকে আগত ক্রিকেটার
বিষয়শ্রেণী:ইন্ডিয়া ব্লুয়ের ক্রিকেটার
বিষয়শ্রেণী:ইন্ডিয়া রেডের ক্রিকেটার
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:গুজরাত লায়ন্সের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
দেশ গ্রুপ

**দেশ গ্রুপ** ঢাকায় অবস্থিত একটি বাংলাদেশী বৈচিত্র্যময় সম্মিলিত কোম্পানি সমষ্টি। দেশ গ্রুপের চেয়ারপারসন হলেন রোকেয়া কাদের এবং ব্যবস্থাপনা পরিচালক ওমর কাদের খান। বিদ্যা অমৃত খান গ্রুপের পরিচালক। দেশ গ্রুপ বাংলাদেশের পোশাক শিল্পের পথিকৃৎ কোম্পানি। ১৯৭৭ সালে প্রতিষ্ঠিত "দেশ গার্মেন্টস" বাংলাদেশের প্রথম শতভাগ-রপ্তানীমুখী গার্মেন্টস ছিল।

## ইতিহাস
মোহাম্মদ নুরুল কাদের ১৯৭৪ সালে দেশ গ্রুপ প্রতিষ্ঠা করেছিলেন। দেশ ইন্টারন্যাশনাল লিমিটেড ১৯৭৮ সালে বৈদ্যুতিন ডিজেল ইঞ্জিনের আমদানিকারক হিসাবে প্রতিষ্ঠিত হয়েছিল। কারখানার যন্ত্রপাতির আমদানিকারক হিসাবে ১৯৭৪ সালে  টুটেলার তেল পরিষেবা প্রতিষ্ঠা করা হয়েছিল।

দেশ গার্মেন্টস একটি রফতানিমুখী পোশাক কারখানা হিসাবে ১৯৭৭ সালে প্রতিষ্ঠিত হয়। এটি ছিল বাংলাদেশের প্রথম রফতানিমুখী পোশাক কারখানা এবং বাংলাদেশের টেক্সটাইল শিল্পের পথিকৃৎ। কারখানাটি ১৯৮০-এর দশকের গোড়ার দিকে দেইয়ু থেকে পোশাকের বাণিজ্য সম্পর্কে জানতে দক্ষিণ কোরিয়ায় কর্মীদের প্রেরণ করেছিল।

দেশ এজেন্সি লিমিটেড একটি ক্লিয়ারিং এবং ফরোয়ার্ডিং এজেন্সি হিসাবে ১৯৭৮ সালে প্রতিষ্ঠিত হয়।

দেশ রিয়েল এস্টেট লিমিটেড ১৯৮০ সালে ঢাকা এবং চট্টগ্রামের নিকটে শিল্প ভূমি বিকাশকারী হিসাবে প্রতিষ্ঠিত হয়।

জেনক ইন্ডাস্ট্রিজ লিমিটেড ১৯৮৮ সালে কার্ডবোর্ড বাক্স প্রস্তুতকারক হিসাবে প্রতিষ্ঠিত হয়।

২০০৮ সালে, এম নূরুল কাদেরের মেয়ে বিদিয়া অমৃত খান চট্টগ্রামের দেশ গার্মেন্টসের দায়িত্বে নেন। তিনি জার্মানি থেকে একজন পরামর্শক নিয়োগ করেছিলেন এবং কারখানাটি আধুনিকীকরণ করেছিলেন।

## ব্যবসা
* দেশ গার্মেন্টস
* দেশ ইন্টারন্যাশনাল লিমিটেড
* টুটেলার তেল পরিষেবা
* জেনক ইন্ডাস্ট্রিজ লিমিটেড
* দেশ এজেন্সি লিমিটেড
* দেশ রিয়েল এস্টেট লিমিটেড

## আরো দেখুন
* বোম্বে সুইটস

## তথ্যসূত্র

## বহিঃসংযোগ
* ''বিশ্ব ব্যাংক নিউজলেটার ১৯৮৮''  
* ''দ্য ইকোনমিস্ট থার্ড ওয়ার্ল্ড সার্ভে ১৯৮৯''  
* ''ফার ইস্টার্ন ইকোনোমিকের পর্যালোচনা ১৯৯১''  
* ''ফার ইস্টার্ন ইকোনোমিকের পর্যালোচনা ১৯৯৬''  
* ''বাংলাদেশের রেডিমেড গার্মেন্টস: প্রবৃদ্ধির চ্যালেঞ্জ''  

বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭৪-এ বাংলাদেশে প্রতিষ্ঠিত
সৌভাগ্য (২০২১-এর চলচ্চিত্র)

**সৌভাগ্য** এফআই মানিক পরিচালিত ২০২১ সালের একটি বাংলাদেশী চলচ্চিত্র। চলচ্চিত্রটির চিত্রধারণ ২০১১ সালে শেষ হওয়ার ৯ বছর পর তা প্রেক্ষাগৃহে মুক্তি পেয়েছে। চলচ্চিত্রটিতে প্রধান চরিত্রগুলোয় অভিনয় করেছেন ডিপজল, মৌসুমী, কাজী মারুফ, তমা মির্জা, প্রবীর মিত্র এবং আলী রাজ।

## পটভূমি
## শ্রেষ্ঠাংশে
* ডিপজল
* মৌসুমী	
* তন্দ্রা
* কাজী মারুফ
* তমা মির্জা	
* কাজী হায়াৎ	
* রিনা খান	
* সাদেক বাচ্চু	
* আলীরাজ
* ড্যানি সিডাক
## মুক্তি
চিত্রধারণ সম্পন্ন হওয়ার ৯ বছর পর চলচ্চিত্রটি ২০২১ সালে ৪১ টি প্রেক্ষাগৃহে মুক্তি পায়, যদিও বাংলাদেশে করোনা ভাইরাস মহামারীর কারণে প্রশাসনিক জটিলতায় কয়েকটি হল বন্ধ হয়ে যাওয়ায় এই সংখ্যা আরও কমে আসে।
## তথ্যসূত্র

## বহিঃসংযোগ
* 

বিষয়শ্রেণী:২০২১-এর চলচ্চিত্র
বিষয়শ্রেণী:২০২১-এর নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:এফ আই মানিক পরিচালিত চলচ্চিত্র
সৈয়দ রাশেদ তূর্য

**সৈয়দ রাশেদ তূর্য** (জন্ম: ৩০ সেপ্টেম্বর ১৯৯০; **সৈয়দ রাশেদ** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলে থাকেন।

২০১৬–১৭ মৌসুমে, বাংলাদেশী ক্লাব রহমতগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৭–১৮ মৌসুমে তিনি শেখ রাসেলে যোগদান করেছেন।

২০১৬ সালে, তূর্য বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।

## প্রারম্ভিক জীবন
সৈয়দ রাশেদ তূর্য ১৯৯০ সালের ৩০শে সেপ্টেম্বর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৬ সালের ৭ই জুন তারিখে, মাত্র ২৫ বছর ৮ মাস ৮ দিন বয়সে, তূর্য তাজিকিস্তানের বিরুদ্ধে অনুষ্ঠিত ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৩তম মিনিটে মধ্যমাঠের খেলোয়াড় মামুনুল ইসলামের বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে তূর্য মাত্র ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা জেলার ব্যক্তি
বিষয়শ্রেণী:রহমতগঞ্জ এমএফএস-এর ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:আরামবাগ ক্রীড়া সংঘের ফুটবলার
বিষয়শ্রেণী:ফেনী সকার ক্লাবের খেলোয়াড়
বিষয়শ্রেণী:ঢাকার ফুটবলার
ব্যবস্থাদি বিজ্ঞান

**ব্যবস্থাদি বিজ্ঞান** () জ্ঞানের একটি আন্তঃশাস্ত্রিক ক্ষেত্র যেখানে প্রকৃতি, সমাজ, প্রকৌশল, সংজ্ঞান, প্রযুক্তি এবং বিজ্ঞানের মধ্যে অবস্থিত সরল ও জটিল ব্যবস্থাসমূহের প্রকৃতি অধ্যয়ন করা হয়। ব্যবস্থাদি বিজ্ঞানীদের মতে বিশ্বকে ব্যবস্থাসমূহের একটি ব্যবস্থা হিসেবে অনুধাবন করা সম্ভব। এই ক্ষেত্রটির লক্ষ্য এমন একটি আন্তঃশাস্ত্রিক ভিত্তি নির্মাণ করা যেটিকে বিভিন্ন ধরনের জ্ঞানের শাখায় প্রয়োগ করা সম্ভব, যেমন মনোবিজ্ঞান, জীববিজ্ঞান, চিকিৎসাবিজ্ঞান, যোগাযোগ, ব্যবসায় ব্যবস্থাপনা, প্রযুক্তি, কম্পিউটার বিজ্ঞান, প্রকৌশল ও সামাজিক বিজ্ঞানসমূহ।

ব্যবস্থাদি বিজ্ঞানের পরিধির মধ্যে বিভিন্ন রৌপ বা বিধিবদ্ধ বিজ্ঞান যেমন জটিল ব্যবস্থাসমূহের গবেষণা, ব্যবস্থা পরিচালনা বিজ্ঞান (সাইবারনেটিক্‌স), পরিবর্তনশীল ব্যবস্থাদি তত্ত্ব, তথ্য তত্ত্ব, ভাষাবিজ্ঞান ও ব্যবস্থাদি তত্ত্ব অন্তর্ভুক্ত। প্রাকৃতিক ও সামাজিক বিজ্ঞান ও প্রকৌশলের বিভিন্ন ক্ষেত্রে এর প্রয়োগ রয়েছে, যেমন নিয়ন্ত্রণ তত্ত্ব, ব্যবস্থাদি নকশাকরণ, অভিযান-কর্মকাণ্ড গবেষণা, সামাজিক ব্যবস্থাদি তত্ত্ব, ব্যবস্থাদি জীববিজ্ঞান, ব্যবস্থার পরিবর্তনশীলতা, কর্মপরিবেশ বিদ্যা, ব্যবস্থাদি বাস্তুবিজ্ঞান, কম্পিউটার বিজ্ঞান, ব্যবস্থাদি প্রকৌশল ও ব্যবস্থাদি মনোবিজ্ঞান। ব্যবস্থাদি বিজ্ঞানে যে বিষয়গুলির উপরে জোর দেওয়া হয়, সেগুলির মধ্যে সামগ্রিক দৃষ্টিভঙ্গি, ব্যবস্থা ও এর পারিপার্শ্বিক পরিবেশের সাথে এর আন্তঃক্রিয়া এবং পরিবর্তনশীল আচরণের জটিল (প্রায়শ সূক্ষ্ম) পথগ্রহণ যেগুলি কখনও স্থিতিশীল (ফলে বলবর্ধক), আবার কখনওবা বিভিন্ন "সীমাস্থ শর্তাবলি" অত্যধিক অস্থিতিশীল (ফলে ধ্বংসাত্মক) হয়ে উঠতে পারে।

পৃথিবী-মাপের জীবমণ্ডল বা ভূমণ্ডলের পরিবর্তনশীলতা ধরনের সমস্যার গবেষণায় তাৎপর্যপূর্ণ অন্তর্দৃষ্টি প্রদান করা ব্যবস্থাদি বিজ্ঞানের একটি উদ্দেশ্যে।

## তথ্যসূত্র

বিষয়শ্রেণী:ব্যবস্থাদি বিজ্ঞান
বিষয়শ্রেণী:জটিল ব্যবস্থাদি তত্ত্ব
বিষয়শ্রেণী:ব্যবস্থা পরিচালনা বিজ্ঞান
বিষয়শ্রেণী:রৌপ বিজ্ঞান
বিষয়শ্রেণী:ব্যবস্থাদি তত্ত্ব
বিষয়শ্রেণী:উদ্গম
জোসেফ ব্ল্যাক

থাম্ব|জেমস ট্যাসি কর্তৃক গ্লাসগোয়ের হান্টেরিয়ান মিউজিয়ামে জোসেফ ব্ল্যাকের ফলক।
**জোসেফ ব্ল্যাক** (১৬ এপ্রিল ১৭২৮ - ৬ ডিসেম্বর ১৭৯৯) একজন স্কটল্যান্ডীয় পদার্থবিদ এবং রসায়নবিদ ছিলেন। তিনি ম্যাগনেসিয়াম, সুপ্ততাপ, আপেক্ষিক তাপ এবং কার্বন ডাই অক্সাইড আবিষ্কারের জন্য সুপরিচিত। তিনি ১৭৫৬ সাল থেকে ১০ বছর গ্লাসগো বিশ্ববিদ্যালয়ে অ্যানাটমি এবং রসায়ন বিভাগের অধ্যাপক ছিলেন এবং পরে ১৭৬৬ সাল থেকে এডিনবরা বিশ্ববিদ্যালয়ের ঔষধ  ও রসায়ন বিভাগের অধ্যাপক ছিলেন, সেখানে তিনি ৩০ বছরেরও বেশি সময় ধরে  শিক্ষকতা ও বক্তৃতা দিয়েছিলেন।

এডিনবরা বিশ্ববিদ্যালয় এবং গ্লাসগো বিশ্ববিদ্যালয়ের রসায়ন ভবনগুলি ব্ল্যাকের নামে নামকরণ করা হয়েছে।

## আরও দেখুন
*ক্যালরিমিটার
*তাপ
*বায়ুসংক্রান্ত রসায়ন
*তাপরসায়ন

## তথ্যসূত্র

বিষয়শ্রেণী:শিল্প গ্যাস
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:এডিনবরা বিশ্ববিদ্যালয়ের শিক্ষক
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিল্প বিপ্লবের ব্যক্তিত্ব
বিষয়শ্রেণী:স্কটীয় রসায়নবিদ
বিষয়শ্রেণী:স্কটীয় পদার্থবিজ্ঞানী
বিষয়শ্রেণী:১৭৯৯-এ মৃত্যু
বিষয়শ্রেণী:১৭২৮-এ জন্ম
বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আয়ারল্যান্ডীয় পদার্থবিজ্ঞানী
বিষয়শ্রেণী:রয়েল সোসাইটি অব এডিনবার্গের সভ্য
বিষয়শ্রেণী:গ্লাসগোর বিজ্ঞানী
বিষয়শ্রেণী:গ্লাসগো_বিশ্ববিদ্যালয়ের_শিক্ষায়তনিক
চিত্রপ্রতীক

**চিত্রপ্রতীক** বলতে একটি চিত্রলৈখিক প্রতীককে বোঝানো হয় যা কোনও ভৌত বস্তুর সাথে চিত্রগত সাদৃশ্যের মাধ্যমে কোনও অর্থ বহন করে। একে ইংরেজিতে পিকটোগ্রাম বা পিকটোগ্রাফ নামে ডাকা হয়।  লিখন পদ্ধতি ও চিত্রলিখন পদ্ধতিসমূহে প্রায়শই চিত্রপ্রতীকসমূহ ব্যবহৃত হয়, যে পদ্ধতিগুলির অক্ষরগুলি দেখতে সরল চিত্রের মতো হয়। এছাড়া অবসর, পর্যটন ও ভূগোলের মতো ক্ষেত্রগুলিতেও চিত্রপ্রতীকের ব্যবহার রয়েছে।

পরিকগণক যন্ত্র বা কম্পিউটারের পর্দায় চিত্রলৈখিক ব্যবহারকারী আন্তঃক্রিয়াতলে (গ্রাফিকাল ইউজার ইন্টারফেস) ব্যবহারিক প্রোগ্রাম বা অ্যাপ্লিকেশনগুলিকে পর্দায় ছোট ছোট চিত্রপ্রতীকের সাহায্যে নির্দেশ করা হয়, যেগুলির উপরে অবস্থান-নির্দেশক তীরচিহ্ন স্থাপন করে মাউসে চাপ দিয়ে সেগুলি নির্বাহ করা যায়। এই চিত্রপ্রতীকগুলিকে ইংরেজিতে "আইকন" বলা হয়।

## পরিসংখ্যানে ব্যবহার

পরিসংখ্যানে চিত্রপ্রতীকগুলিকে কোনও পরিসংখ্যানিক চিত্রে সংখ্যার প্রতিনিধিত্ব করতে ব্যবহার করা হতে পারে, যাতে চিত্রটি আরও আগ্রহজনক ও সহজে বোধগম্য হয়। সাধারণত প্রতিটি চিত্রপ্রতীক কীসের প্রতিনিধিত্ব করে, তার একটি চাবিকাঠি সরবরাহ করা হয়। সবগুলি চিত্রপ্রতীক সমান আকারের হতে হয়, তবে চিত্রপ্রতীকটির একটি ভগ্নাংশ দিয়ে প্রতিনিধিত্বকৃত সংখ্যার ভগ্নাংশ নির্দেশ করা যেতে পারে।

যেমন নিচের সারণীটিকে:

নিচের মতো করে লেখচিত্রায়িত করা যায়:

চাবিকাঠি:  = ১০টি চিঠি

মানগুলিকে  নিকটস্থ ৫টি চিঠিতে আসন্নীকরণ করা হয়, তাই মঙ্গলবারের দ্বিতীয় চিত্রপ্রতীকটির বামদিকের অর্ধ ব্যবহার করা হয়েছে।

## তথ্যসূত্র

বিষয়শ্রেণী:তথ্যলেখচিত্র
বিষয়শ্রেণী:প্রাগৈতিহাসিক ক্ষোদিত লিপি
বিষয়শ্রেণী:চিত্রপ্রতীক
বিষয়শ্রেণী:শিলা শিল্পকলা
বিষয়শ্রেণী:প্রস্তরবর্ণ
বিষয়শ্রেণী:প্রাক-কলম্বাসীয় শিল্পকলা
বিষয়শ্রেণী:আদিবাসী শিল্পকলা
বিষয়শ্রেণী:যোগাযোগের ইতিহাস
বিষয়শ্রেণী:প্রত্ন-লিখন
বিষয়শ্রেণী:পরিসংখ্যানিক লেখচিত্র ও রেখাচিত্র
পার্ক টাউন, চেন্নাই

**পার্ক টাউন** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল। এটি চেন্নাইয়ের ঐতিহাসিক জনপদ জর্জ টাউনের পার্শ্ববর্তী শুধু তাই নয় এই লোকালয়টিও ব্রিটিশ ভারতের মাদ্রাজ শহরের পুরনো অঞ্চল গুলির একটি। লোকালয়ের নামটি এসেছে রিপন বিল্ডিংয়ের কাছাকাছি অবস্থিত পিপল'স পার্ক থেকে। বহু ইউরোপীয়দের বাসস্থান হওয়ার জন্য এই লোকালয়টি পূর্বে হোয়াইট টাউন নামে পরিচিত ছিল।

যোগাযোগ ব্যবস্থায় উন্নতির সাথে এটি পরিবহনের অন্যতম হাবে পরিণত হয়েছে, চেন্নাই শহরতলীর তিনটি লাইন এবং চেন্নাই এম আর টি এস লাইন সমকেন্দ্রিকভাবে এই লোকালয়ে মিলিত হয়। এছাড়া এখানে রয়েছে বেশকিছু সরকারি দপ্তর।

চেন্নাই এমআরটিএস রেলওয়ের চেন্নাই পার্ক টাউন রেলওয়ে স্টেশন এবং দক্ষিণ রেলওয়ে চেন্নাই পার্ক রেলওয়ে স্টেশন দুটি এই লোকালয়ে ও চেন্নাই সেন্ট্রাল টার্মিনাল এর বিপরীত দিকে অবস্থিত। এছাড়া চেন্নাই মেট্রো সবুজ এবং নীল লাইনদুটি এই জোনের চেন্নাই সেন্ট্রাল মেট্রো স্টেশনে এসে মিলিত হয়‌। কথা তো বলাই যায় সড়ক ব্যতিরেকে চেন্নাই পার্ক টাউন একটি এমআরটিএস তিনটি শহরতলী রেলওয়ে এবং দুটি মেট্রো লাইনের সংযোগ স্থল।

চেন্নাই এমটিসি বাস পরিষেবার মাধ্যমে পার্ক টাউন চেন্নাই শহরের বিভিন্ন লোকালয়ের সঙ্গে যুক্ত। পুন্তমল্লী মূল সড়ক হলো এই লোকালয়ের আর্টারিয়াল সড়ক।

## রাজনীতি
পার্ক টাউন বিধানসভা কেন্দ্র চেন্নাই মধ্য লোকসভা কেন্দ্রের অন্তর্গত।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
অঞ্জন বন্দ্যোপাধ্যায়

**অঞ্জন বন্দ্যোপাধ্যায়** (২৪ আগস্ট ১৯৬৫ — ১৬ মে ২০২১) ছিলেন একজন ভারতীয় বাঙালি সাংবাদিক, যিনি *[[আনন্দবাজার পত্রিকা]]*, *[[কালার্স বাংলা|ইটিভি বাংলা]]*, *[[আজকাল (সংবাদপত্র)|আজকাল]]*, *[[দৈনিক যুগান্তর|যুগান্তর]]*, *[[জি নিউজ|জি ২৪ ঘণ্টা]]*, *[[টিভি৯ বাংলা|টিভি ৯ বাংলা]]* ইত্যাদির মতো বিভিন্ন সংবাদ ও মিডিয়া চ্যানেলের জন্য কাজ করেছিলেন। তিনি পশ্চিমবঙ্গের মুখ্য সচিব আলাপন বন্দ্যোপাধ্যায়ের ছোট ভাই ছিলেন।

## প্রাথমিক জীবন ও শিক্ষা
অঞ্জন বন্দ্যোপাধ্যায় কলকাতার প্রেসিডেন্সি কলেজ থেকে বাংলা সাহিত্যে স্নাতক এবং স্নাতকোত্তর সম্পূর্ণ করেন।  ১৯৮১ সালে তিনি নরেন্দ্রপুরের রামকৃষ্ণ মিশন বিদ্যালয় থেকে মাধ্যমিক পাস করেন। তিনি তার গ্র্যাজুয়েশন এবং মাস্টার্স দুটিতেই প্রথম শ্রেণি অর্জন করেছিলেন। তিনি ৩৩ বছরেরও বেশি সময় জুড়ে সাংবাদিকতা করেন। পেশার শুরুতে তিনি *আনন্দবাজার পত্রিকা*, *যুগান্তর* ইত্যাদি সংবাদমাধ্যম এবং *[[আকাশ ৮|আকাশ বাংলা]]*, *[[যুগান্তর দল|যুগান্তর]]* প্রভৃতি চ্যানেলে কাজ করেন। ২০১৫ সালে তিনি *[[জি নিউজ|জি ২৪ ঘণ্টা]]* থেকে পদত্যাগ করেছিলেন এবং *[[আনন্দবাজার পত্রিকা|আনন্দবাজার পত্রিকায়]]* (ডিজিটাল) যোগ দিয়েছিলেন। ২০২০ সালের নভেম্বর মাসে তিনি জি নেটওয়ার্কে পুনরায় যোগদান করেছিলেন। জি নেটওয়ার্কে পুনরায় যোগদানের আগে তিনি *টিভি ৯ বাংলার* প্রথম সম্পাদক হিসাবেও যুক্ত ছিলেন। 

## মৃত্যু
অঞ্জন বন্দ্যোপাধ্যায় ২০২১ এপ্রিল মাসে কোভিড -১৯ এর কারণে হাসপাতালে ভর্তি হন। তিনি সুস্থ হয়ে উঠলে কিছুদিন পর তাকে ছেড়ে দেওয়া হয়। মে মাসের মাঝামাঝি সময়ে তার স্বাস্থ্যের আবার অবনতি ঘটে এবং জ্বরে আক্রান্ত হয়ে দ্বিতীয়বার হাসপাতালে ভর্তি হন। ২০২১ সালের ১৬ মে কলকাতার একটি বেসরকারী হাসপাতালে তাঁর মৃত্যু হয়। তাঁর মা, স্ত্রী এবং কন্যা সন্তান বর্তমান। 

## তথ্যসূত্র

 

## বহিঃসংযোগ
* 

বিষয়শ্রেণী:১৯৬৫-এ জন্ম
বিষয়শ্রেণী:ভারতীয় পুরুষ সাংবাদিক
বিষয়শ্রেণী:পশ্চিমবঙ্গের সাংবাদিক
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু
বিষয়শ্রেণী:২০২১-এ মৃত্যু
ছাদেকুল আরেফিন

**ছাদেকুল আরেফিন** (**আরেফিন মাতিন** নামেও পরিচিত) একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের সমাজকর্ম বিভাগের অধ্যাপক এবং বরিশাল বিশ্ববিদ্যালয়ের সাবেক উপাচার্য।

## শিক্ষাজীবন
ছাদেকুল আরেফিন রাজশাহী বিশ্ববিদ্যালয়ের সমাজকর্ম বিভাগ থেকে স্নাতক (সম্মান) ও স্নাতকোত্তর ডিগ্রি লাভ করেন। তিনি একই বিশ্ববিদ্যালয়ের ইনস্টিটিউট অব বাংলাদেশ স্টাডিজ থেকে ১৯৯৩ সালে এমফিল এবং ২০০৩ সালে পিএইচডি ডিগ্রি অর্জন করেন।

## কর্মজীবন
আরেফিন মাতিন ১৯৯৬ সালে সিলেটের শাহজালাল বিজ্ঞান ও প্রযুক্তি বিশ্ববিদ্যালয়ের সমাজকর্ম বিভাগে শিক্ষকতা জীবন শুরু করেন। তিনি ১৯৯৮ সালে রাজশাহী বিশ্ববিদ্যালয়ের সমাজকর্ম বিভাগে যোগ দেন এবং এরই ধারাবাহিকতায় বিশ্ববিদ্যালয়টির অধ্যাপক পদে উন্নীত হন। তিনি ২০১৯ থেকে ২০২৩ সাল পর্যন্ত বরিশাল বিশ্ববিদ্যালয়ের উপাচার্য হিসেবে দায়িত্ব পালন করেন।

### দায়িত্ব পালন
* মহাসচিব, বাংলাদেশ বিশ্ববিদ্যালয় শিক্ষক সমিতি ফেডারেশন
* সাধারণ সম্পাদক, রাজশাহী বিশ্ববিদ্যালয় শিক্ষক সমিতি
* সিন্ডিকেট সদস্য, ইসলামী বিশ্ববিদ্যালয়, কুষ্টিয়া
* সিনেট সদস্য, রাজশাহী বিশ্ববিদ্যালয়
* সভাপতি, সমাজকর্ম বিভাগ, রাজশাহী বিশ্ববিদ্যালয়
* ছাত্র উপদেষ্টা, রাজশাহী বিশ্ববিদ্যালয়
* সহকারী প্রক্টর, রাজশাহী বিশ্ববিদ্যালয়।
* সহ-সভাপতি, শাহজালাল বিজ্ঞান ও প্রযুক্তি বিশ্ববিদ্যালয় শিক্ষক সমিতি
* কোষাধ্যক্ষ, বাংলাদেশ বিশ্ববিদ্যালয় শিক্ষক সমিতি ফেডারেশন
* যুগ্ম সম্পাদক, সাংগঠনিক সম্পাদক ও দপ্তর সম্পাদক, রাজশাহী জেলা বঙ্গবন্ধু পরিষদ
* যুগ্ম সম্পাদক, রাজশাহী বিশ্ববিদ্যালয় শিক্ষক সমিতি
* নির্বাচিত সদস্য, রাজশাহী বিশ্ববিদ্যালয় একাডেমিক কাউন্সিল
* নির্বাচিত কমনরুম সম্পাদক, কুষ্টিয়া সরকারি কলেজ ছাত্র সংসদ
* নির্বাচিত সদস্য এবং সাচিবিক দায়িত্ব পালন, মুক্তিযুদ্ধের চেতনা ও মূল্যবোধে বিশ্বাসী প্রগতিশীল শিক্ষক সমাজ, রাজশাহী বিশ্ববিদ্যালয়
* প্রতিষ্ঠাতা সদস্য, কুষ্টিয়া জেলা বঙ্গবন্ধু পরিষদ
* সাধারণ সম্পাদক, রাজশাহী বিশ্ববিদ্যালয় সমাজকর্ম অ্যালামনাই অ্যাসোসিয়েশন

## গবেষণাকর্ম
গ্রামীণ দরিদ্র জনগোষ্ঠীর ক্ষমতায়নের ওপর তার লেখা ১টি গবেষণা গ্রন্থ দেশ-বিদেশে সমাদৃত হয়েছে। এছাড়া দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:বরিশাল বিশ্ববিদ্যালয়ের উপাচার্য
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শাহজালাল বিজ্ঞান ও প্রযুক্তি বিশ্ববিদ্যালয়ের শিক্ষক
-দেশ

**-দেশ** প্রত্যয়টি হল একটি ইন্দো-আর্য শব্দ। এর দ্বারা একটি ভৌগোলিক অঞ্চল বুঝায়। দক্ষিণ এশিয়া এবং দক্ষিণ-পূর্ব এশিয়ার অনেক অঞ্চল এবং রাষ্ট্রের নামের সাথে *দেশ* শব্দটি যুক্ত থাকতে দেখা যায়:

* দেশ, মহারাষ্ট্র, ভারতের একটি স্থান
* বাংলাদেশ, দক্ষিণ এশিয়ার একটি দেশ বা রাষ্ট্র
* ব্রহ্মদেশ, বার্মা/মিয়ানমারের বিকল্প নাম যার অর্থ "ব্রহ্মার দেশ"
* গড়দেশ, উত্তরাখণ্ডের গড়ওয়াল বিভাগের একটি ঐতিহাসিক নাম
* গুর্জরদেশ, ভারতের একটি ঐতিহাসিক অঞ্চল যা পূর্বাঞ্চলীয় রাজস্থান এবং উত্তর গুজরাতের সমন্বয়ে গঠিত ছিল
* খানদেশ, উত্তর ভারতের ঐতিহাসিক অঞ্চল
** খানদেশ জেলা, ঐতিহাসিক প্রশাসনিক জেলা
* সিন্ধুদেশ, একটি স্বাধীন সিন্ধি রাষ্ট্র গঠনের জন্য পাকিস্তানের কিছু সিন্ধি জাতীয়তাবাদী দল দ্বারা প্রচারকৃত একটি ধারণা

## আরও দেখুন
* প্রদেশ
* দেশ
* -আবাদ
* -ল্যান্ড
* -পুর
* -পট্টনাম
* -স্তান
* -টানিয়া

## তথ্যসূত্র

বিষয়শ্রেণী:বাংলা শব্দ ও বাক্যাংশ
বিষয়শ্রেণী:স্থান নাম উপাদানের ব্যুৎপত্তি
বিষয়শ্রেণী:প্রত্যয়
ইমাম আওযায়ী ইসলামী বিশ্ববিদ্যালয়

**ইমাম আওযায়ী ইসলামী বিশ্ববিদ্যালয়** বা সংক্ষেপে **ইমাম আওযায়ী বিশ্ববিদ্যালয়** হচ্ছে লেবাননের একটি বেসরকারী বিশ্ববিদ্যালয়; যেটি লেবানন রাষ্ট্র দ্বারা স্বীকৃত। এটি বৈরুতে অবস্থিত। এটি ১৯৭৯ সালে লেবাননের গৃহযুদ্ধের সময় কার্যকরী বিশ্ববিদ্যালয় হিসাবে প্রতিষ্ঠিত হয়েছিল। এটি মূলত ইসলামী অধ্যয়নের সাথে সম্পর্কিত। 

## অধ্যাপকদের মধ্যে

* মুহাম্মাদ সুহাইল তাক্কুশ

## তথ্যসূত্র

বিষয়শ্রেণী:১৯৭৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:লেবাননের বিশ্ববিদ্যালয়
হোক্কাইদো কোন্সাদোলে সাপ্পোরো

**হোক্কাইদো কোন্সাদোলে সাপ্পোরো** (, ; সাধারণত **কোন্সাদোলে সাপ্পোরো** নামে পরিচিত) হচ্ছে সাপ্পোরো ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৩৫ সালে *তোশিবা হোরিকাওয়া-চো ফুটবল ক্লাব* নামে প্রতিষ্ঠিত হয়েছে। ৪১,৪৮৪ ধারণক্ষমতাবিশিষ্ট সাপ্পোরো ডোমে *কোন্সা* নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সার্বীয় সাবেক ফুটবল খেলোয়াড় মিহাইলো পেত্রোভিচ এবং সভাপতির দায়িত্ব পালন করছেন ইয়োশিকাজু নোনমুরা। জাপানি মধ্যমাঠের খেলোয়াড় হিরোকি মিয়াজাওয়া এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কোন্সাদোলে সাপ্পোরো এপর্যন্ত ৬টি শিরোপা জয়লাভ করেছে; যার মধ্যে ১টি জাপান ফুটবল লিগ শিরোপা রয়েছে। মাকোতো সুনাকাওয়া, হিরোকি মিয়াজাওয়া, কাজুমাসা উয়েসাতো, কেন তোকুরা এবং ইয়োশিহিরো উচিমুরার মতো খেলোয়াড়গণ কোন্সাদোলে সাপ্পোরোর জার্সি গায়ে মাঠ কাঁপিয়েছেন।

## তথ্যসূত্র

## বহিঃসংযোগ
*  

বিষয়শ্রেণী:হোক্কাইদো কোন্সাদোলে সাপ্পোরো
বিষয়শ্রেণী:১৯৩৫-এ প্রতিষ্ঠিত ফুটবল ক্লাব
বিষয়শ্রেণী:১৯৩৫-এ জাপানে প্রতিষ্ঠিত
বিষয়শ্রেণী:জে১ লিগের ক্লাব
বিষয়শ্রেণী:জাপানের ফুটবল ক্লাব